CELEX: 62021CN0513
Language: el
Date: 2021-08-19 00:00:00
Title: Υπόθεση C-513/21 P: Αναίρεση που άσκησε στις 19 Αυγούστου 2021 ο DI κατά της αποφάσεως που εξέδωσε το Γενικό Δικαστήριο (τέταρτο πενταμελές τμήμα) στις 9 Ιουνίου 2021 στην υπόθεση T-514/19, DI κατά ΕΚΤ

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/6
            
         
      Αναίρεση που άσκησε στις 19 Αυγούστου 2021 ο DI κατά της αποφάσεως που εξέδωσε το Γενικό Δικαστήριο (τέταρτο πενταμελές τμήμα) στις 9 Ιουνίου 2021 στην υπόθεση T-514/19, DI κατά ΕΚΤ
      (Υπόθεση C-513/21 P)
      (2022/C 37/10)
      Γλώσσα διαδικασίας: η αγγλική
      
         Διάδικοι
      
      
         Αναιρεσείων: DI (εκπρόσωπος: L. Levi, avocate)
      
         Αντίδικος κατ’ αναίρεση: Ευρωπαϊκή Κεντρική Τράπεζα
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την αναιρεσιβαλλόμενη απόφαση,
               
            
                  —
               
               κατά συνέπεια, να κάνει δεκτά τα αιτήματα του αναιρεσείοντος:
                              —
                           
                           
                              να ακυρώσει την απόφαση της Εκτελεστικής Επιτροπής της ΕΚΤ της 7ης Μαΐου 2019 με την οποία επιβλήθηκε η ποινή της απόλυσης για πειθαρχικούς λόγους χωρίς προειδοποίηση,
                           
                        
                              —
                           
                           
                              να ακυρώσει την απόφαση της Εκτελεστικής Επιτροπής της ΕΚΤ της 25ης Ιουνίου 2019 με την οποία απορρίφθηκε το αίτημα να κινηθεί εκ νέου η πειθαρχική διαδικασία κατόπιν της περάτωσης της ποινικής διαδικασίας,
                           
                        
                              —
                           
                           
                              σε κάθε περίπτωση, να διατάξει την ικανοποίηση της ηθικής βλάβης του αναιρεσείοντος, η οποία υπολογίζεται ex aequo et bono σε 20 000 ευρώ,
                           
                        
                              —
                           
                           
                              να διατάξει την απόδοση των δαπανών του αναιρεσείοντος.
                           
                        
            
                  —
               
               
                  να καταδικάσει την ΕΚΤ στο σύνολο των δικαστικών εξόδων τόσο της αναιρετικής όσο και της πρωτοβάθμιας δίκης.
               
            
         Λόγοι αναιρέσεως και κύρια επιχειρήματα
      
      Η αναιρεσιβαλλόμενη απόφαση ενέχει πλάνη περί το δίκαιο καθόσον απορρίφθηκε ο πρώτος λόγος ακυρώσεως που αφορά αναρμοδιότητα του οργάνου που εξέδωσε τις πρωτοδίκως προσβαλλόμενες πράξεις.
      Η αναιρεσιβαλλόμενη απόφαση ενέχει πλάνη περί το δίκαιο καθόσον απορρίφθηκε ο δεύτερος λόγο ακυρώσεως που αφορά παράβαση του άρθρου 8.3.2 των κανόνων για θέματα προσωπικού και παραβίαση της αρχής της ασφάλειας δικαίου.
      Η αναιρεσιβαλλόμενη απόφαση ενέχει πλάνη περί το δίκαιο καθόσον απορρίφθηκε ο έβδομος λόγος ακυρώσεως που αφορά προσβολή του δικαιώματος στο τεκμήριο αθωότητας και παράβαση του άρθρου 48 του Χάρτη των Θεμελιωδών Δικαιωμάτων της Ευρωπαϊκής Ένωσης.
      Η αναιρεσιβαλλόμενη απόφαση ενέχει πλάνη περί το δίκαιο καθόσον απορρίφθηκε ο τέταρτος λόγο ακυρώσεως που αφορά παράβαση του άρθρου 8.3.7 των κανόνων για θέματα προσωπικού και παραβίαση της αρχής της αμεροληψίας, όπως κατοχυρώνεται στο άρθρο 41 του Χάρτη.
      Η αναιρεσιβαλλόμενη απόφαση ενέχει πλάνη περί το δίκαιο καθόσον απορρίφθηκε ο έκτος λόγο ακυρώσεως που αφορά πρόδηλα σφάλματα εκτιμήσεως.